Dilecto Deo et hominibus dunno Odiloni, abbati Cluniensis cænobii, monachisque Sancti Petri. Nos venditores, scilicet Altasia et filius meus Ayminus, vendimus aliquid de rebus nostris: hoc est unum pratum quod jacet in pago Ludunensi, in villa Asnerias; et terminatur a mane decrepito, a medio die et a sero terra Sancti Vincentii, a certio Utulrici. Infra istas terminationes, vendimus et transfundimus vobis pro pretio V solidorum; et faciatis quicquid facere volueritis, nullo contradicente. Qui autem contradixerit, auri libras persolvat II; et hæc venditio firma et stabilis perpetualiter permaneat. S. Altasiæ et filii sui Aymini, qui vendiderunt et firmare rogaverunt. S. Widonis presbiteri. S. Unberti. S. Gonsonis. Data per manus Ingelberti, die dominica, II nonas decembris, regnante Rodulfo rege.